پاؤلی

پاؤلی کوں سرائیکی وسیب دا بھولا ترین شخص سمجھا ویندے ۔ بھل پاولیاں کوں ہک بھولی تے کودن قوم قرار ݙتا ویندے تہوں تاں انہاں بارے لوک آہدن جو 

’’بندہ ہیں یا پاولی ہیں‘‘۔

ایہ بھولے ، محنتی اپݨے کم نال کم رکھݨ آلے ہُوندِن ۔ قوتِ فیصلہ انہاں وچ ٻہوں گھٹ ہوندی ہے انہاں دا کم کھݙی تے کپڑا، دوہراںتے کھیس بݨاوݨ ہوندے ۔ سرائیکی لوک کہاݨیاں وچ انہاں دا کردار ٻہوں محدود ہے۔ نواب آف بہاول پور دے حوالے نال ہک واقعہ مشہور ہے جو ہک دفعہ نواب صاحب شکار کھیݙݨ ڳئے تے نال کجھ پاولی وی ہن انہاں کنوں ہک شینہہ مریج پیا۔نواب صاحب ٻہوں خُش تھئے تے انہاں آکھیا منگو کیا منگدے انہاں ہتھ جوڑ تے ولدی ݙتی سئیں جیندی تاݨی وݨوں وݨوں ، نہ وݨوں نہ وݨوں ۔ نواب صاحب کھل پئے۔

 حوالہ 
سرائیکی لوک قصیاں دے کردار، مصنف : شہزاد اسد خان لغاری ، ناشر: جھوک پرنٹرز ‘ ملتان